open-index/open-wikipedia-markdown huggingface dataset:
Nils Krantz

**Nils Mikal Hyld Krantz** (1886–1954) var en norsk maler. Han var født i Mosjøen og tilbrakte sin barndom der. Hans foreldre var tollrorskarl Johan Julius Krantz, fra Namsos, og Elise f. Hyld, fra Vadsø.

Krantz kom til Bergen  i 1894 og gikk i lære hos Asor Hansen. Mellom 1903 og 1905 var han i København som elev av Laurits Tuxen. I 1920 reiste han til Frankrike og var elev hos Araujo og André Lhote i Paris.

Krantz har malt mange bilder i moderat kubistisk stil, med motiv fra Bergen og Vestlandet forøvrig. Somrene fra 1943 til 1947 malte han mye i Jølster og Breim sammen med Alv Nyland. Daværende Bergen Billedgalleri, nå Kunstmuseene i Bergen, eier åtte av hans arbeider. Han dekorerte også rom i Nygård skole med bergensmotiver. 

## Referanser
Johan Koren (polarforsker)

**Johan Koren** (født 4. oktober 1879 i Fredrikstad, død 3. mars 1919 i Vladivostok) var en norsk pioner, jeger og polarutforsker.

Koren mistet begge foreldrene sine da han var 11 år. Som 17-åring mønstret han på ekspedisjonsskipet «Belgica», som i perioden 1897–99 gjennomførte den første vitenskapelige ekspedisjonen til Antarktis. I tillegg til sine plikter som matros, fungerte han også som assistent for den rumenske zoologen Emil Racoviță.

Etter Belgica-ekspedisjonen arbeidet Koren først som zoologisk tegner ved Zoologisk museum i Oslo. I 1900 reiste han sammen med vennen og ornitologen Hans Th. Schaaning til Pasvik og sanket inn fugler og egg for salg til museer. Vinteren 1902–03 overvintert de på Novaja Semlja på oppdrag av Kristian Birkelands nordlysekspedisjon.

I 1906 fikk Koren hyre på en selfangstekspedisjon til Antarktis i regi av Henrik Johan Bull. Fartøyet forliste imidlertid ved Crozetøyene, og ved en tilfeldighet ble de berget etter tre måneder på den avsidesliggende øya.

Senere gjennomførte han flere turer til Alaska og Sibir, der han samlet inn et omfattende vitenskapelige prøver. I 1914 utrustet han en ekspedisjon til Kolyma, The Koren Arctic Expedition, men han valgte å trekke seg på grunn av økonomiske problemer og uenighet blant ekspedisjons medlemmer. Han bosatte seg deretter i Nizjne Kolymsk og fortsatte der sitt virke.

Høsten 1917, midt under den russiske revolusjonen, ble han ansatt i et firma i Vladivostok og organiserte matforsyninger til det nordøstlige Sibir. På en reise ble han smittet av spanskesyken og døde på det amerikanske Røde Kors-hospitalet i Vladivostok. Under den russiske revolusjon ble han høsten 1917 ansatt i firmaet Youroveta i Vladivostok. Der gjorde han en stor humanitær innsats i 

## Kilder
* Johan Koren  Norsk polarhistorie
* Johan Koren i *[[Norsk biografisk leksikon]]*

## Litteratur
* Evjenth, Håkon. *Gutten som Norge glemte: boken om Johan Koren*. Gyldendal, 1938
* Wikan, Steinar. Johan Koren: feltzoolog og piolarpioner. Schibsted, 2000
Gunnar Svensen

**Gunnar Svensen** (født 9. januar 1938 i Oslo) er en norsk journalist, sjefredaktør og medieutvikler.

Svensen har latin-artium fra Oslo katedralskole i 1956 og gikk på befalskolen for Hærens Samband (1957/1958). Han tok juridisk embetseksamen ved Universitetet i Oslo i 1964.

Svensen arbeidet som journalist i *[[Christianssands Tidende]]* (1958), *[[Aftenposten]]* og *[[A-magasinet]]* (1961–1970).  Han skrev under signaturen *Gus*. 

Han var redaksjonssjef og sjefredaktør i *[[ Allers]]* i 1970–1978 og administrerende direktør i Aller-gruppen (den gang AS Allers Familie-Journal) i perioden 1979–1987. Gjennom eget selskap Gunnar Svensen Medieutvikling AS var han rådgiver for  mediebedrifter i inn og utland – blant annet Schibsted-gruppen og NTB. Fra 1988 var han adm. direktør for Sverdrup Dahl AS (kinoreklame) og fra 1995 til sin pensjonering, medierådgiver i PR-byrået Geelmuyden.Kiese.

Som direksjonsformann i Bladcentralen ANS tok Svensen på 80-tallet initiativet til en radikal omlegging av ukebladdistribusjonen i Norge. På slutten av sin karriere deltok han i utviklingen av digitale informasjonssystemer for bedrifter og offentlige institusjoner.

## Kilder
* *[http://www.nb.no/nbsok/nb/241cc2b15e52b5b91fc33fdd7017d041?lang=no#0 Bladcentralen 50 år]* 
* *- og ellers Allers* – ISBN 82-7034-192-4
Valentinian II

**Valentinian II** (født høsten 371 i Augusta Treverorum som nå heter Trier, død 15. mai 392 i Vienne) var romersk keiser fra fire års alder i 375 sammen med sin halvbror Gratian og sin farbror Valens. Hans del av Romerriket, Italia, Illyria og Africa ble styrt av hans mor Justina.

Usurpatoren Magnus Maximus, som tidligere hadde styrtet Gratian, fordrev Valentinian II fra Roma. Valentinian II søkte da hjelp fra sin medkeiser Theodosius I, som beseiret og henrettet Maximus, hvorpå Valentinian II i 388 ble gjeninnsatt som keiser i Vienne i Gallia.  Han døde der under uklare omstendigheter i 392.

## Referanser


## Litteratur
*
*Nationalencykopedin, uppslagsordet Valentinianus II, läst 2008-06-02 (ej tillgänglig utan inloggning)
Diadumenianus

**Diadumenianus** (født 14. september 208, død sommeren 218) var sønn av den romerske keiser Macrinus, og tjente sin far kortvarig som ''cæsar'' (mai 217-218) og som ''augustus'' (i 218).

Diadumenianus ble født den 14. september 208 eller, i henhold til *[[Historia Augusta]]*, den 19. september samme år ettersom han delte fødselsdag med keiser Antoninus Pius. Hans mor var keiserinne Nonia Celsa, skjønt svært lite er kjent om henne: hun er kun nevnt med navn av *Historia Augusta*. Diadumenianus ble født som Marcus Opellius Diadumenianus, men hans navn ble endret og lagt til Antoninus for å forsterke forbindelsen til familien til Marcus Aurelius slik som det også ble gjort med Caracalla.

Diadumenianus fikk liten tid til å nyte sin posisjon eller lære noe for de muligheter den ga ham da legionene i Syria gjorde opprør i mai 218 og erklærte Heliogabalus som hersker av Romerriket. Heliogabalus' tilhengere betraktet Macrinus som en illegitim sønn av Caracalla. Macrinus, som fortsatt bodde i Apamea i Syria, svarte med å heve sin sønn opp som medhersker med tittelen *augustus*. Etter at Macrinus gikk på et nederlag i det avgjørende slaget mot Elagabalus ved Antiokia ved Orontes den 8. juni, forsøkte Macrinus å flykte til Roma, men ble innhentet og drept. Det ble gjort forsøk på å få sendt Diadumenianus i sikkerhet til parterkongen Artabanes IV, men han ble raskt pågrepet på flukt i Zeugma og henrettet. Hans hode ble skåret av og gitt til Heliogabalus som trofé. Som vanlig i slike tilfeller fulgte en utrenskning av hans minne, *[[damnatio memoriae]]*.

## Eksterne lenker
* Life of Diadumenianus, *Historia Augusta* hos LacusCurtius: latinsk tekst og oversettelse til engelsk
* ''De imperatoribus Romanis, en encyclopedi på nettet om romerske keisere
Spektrofotometri

**Spektrofotometri** er en kjemisk analysemetode basert på måling av absorpsjon eller svekking av monokromatisk, elektromagnetisk stråling som går gjennom en stoffprøve. Hensikten er å identifisere kjemiske forbindelser og bestemme deres konsentrasjon i ulike stoffer.

## Referanser
Olbers’ paradoks

**Olbers' paradoks** er et paradoks innen kosmologien, som konstaterer at det ikke er like lyst overalt på himmelen, som den gjennomsnittlige stjernens lysstyrke. Nattens mørke motsier at universet er uendelig gammelt og uendelig stort, hvis det var så ville nattehimmelen være lys av stjerner. Den tyske legen og privatastronomen Heinrich Wilhelm Olbers var ikke først (1823) med å spørre hvorfor det er mørkt om natten, men han har likevel fått gi navn til gåten.

## Referanser
* Olbers, H.W.M.: *Ueber die Durchsichtigkeit des Weltraums*, i: Astronomisches Jahrbuch 1826. Ed. Johann Elert Bode. Berlin (1823), 133-41. Finnes oversatt i: 
** Edward R. Harrison; *Darkness at Night: A Riddle of the Universe*, London (1987), sid 223-26. 


## Eksterne lenker
* Baez’ relativity FAQ om Olbers’ paradox
* Astronomi FAQ om Olbers’ paradox
* Kosmologi FAQ om Olbers’ paradox
Maxentius

**Maxentius** (latin: *Marcus Aurelius Valerius Maxentius Augustus*; født ca. 278, død 28. oktober 312 ved den milviske bro) var romersk keiser fra 306 og til 312. Han var sønn av tidligere keiser Maximianus og svigersønn av keiser Galerius. Han er kjent som Konstantin den stores motstander og druknet i Tiberen under retretten fra slaget ved Pons Mulvius (Ponte Milvio) hvor han hadde kjempet mot hæren til Konstantin.

## Liv og virke
### Bakgrunn
Han var sønn av keiser Maximian Herculius og vokste opp i vest, ble svigersønn av keiser Galerius, men ble holdt utenfor tronfølgen i 305 på grunn av strid med enten sin far eller svigerfaren. 

### En av fire keisere

Da Konstantius Klorus døde i 306 lot Maxentius seg utrope til keiser i vest og i konkurranse med Konstantin. Han fikk, kanskje ved press, Maximian til å støtte sine krav. Sammen med denne beseiret han og henrettet den utpekte nye keiseren Valerius Severus og avviste deretter med suksess Galerius’ forsøk på invasjon.

I disse årene styrte Maxentius sørvestlige Europa med sentrum i Roma, og overlot det som i dag er England og Frankrike til Konstantin. Hans strid med sin far førte imidlertid til nye kriger og sistnevnte søkte da Konstantins hjelp, men ble tatt til fange og døde. I 312 kom det til et endelig oppgjør, Maxentius allierte seg med Maximinus Daza, 

Konstantin invaderte Italia og da Maxentius forsøkte å avvise angrepet ble han beseiret i slaget ved Pons Mulvius (den milviske bro) i oktober og druknet under flukten. Det var i dette slaget hvor Konstantin skal ha hatt en visjon om et kors på himmelen sammen med bokstavene ΧΡ (de greske bokstavene chi og rho, de første bokstavene i *Christos*, Kristus) sammen med frasen «I dette tegn skal du seire» (gresk: Εν Τουτω Νικα, latin: IN HOC SIGNO VINCES). Konstantin, som ennå ikke var kristen, skal ha latt sine soldater bære symbolet på sine skjold. Slaget var således et vendepunkt på flere måter.

Maxentius har, som Konstantins fiende, generelt fått et dårlig ettermæle; han skildres som arrogant og maktlysten. Det blir for så vidt ikke motsagt av begivenhetene, men det er neppe riktig å oppfatte ham som en religiøs motpol til Konstantin da han selv synes å ha vist stor toleranse overfor kristendommen.

Det kjente Romulus’ Tempel på Forum Romanum er oppkalt etter hans sønn som døde ganske ung.

## Referanser


## Litteratur
* Koch, Hal (1952): *Konstantin den Store. Pax Romana – Pax Christiana.*; dansk utgave, ny udg. 1961.

## Eksterne lenker
* 
* Maxentius (306-312 A.D.) , An Online Encyclopedia of Roman Emperors
* historikeren Lactantius
Brasil under Panamerikanske leker 1955

**Brasil under Panamerikanske leker 1955**. Brasil deltok i de andre Panamerikanske leker som ble arrangert i Mexico by mellom 12. og 26. mars 1955. Brasil kom på sjuendeplass med to gull-, tre sølv- og tolv bronsemedaljer.

## Medaljer

## Medaljevinnerne

## Referanser
Over grensen

**Over grensen** kan vise til:

*Over grensen (album) – et musikkalbum fra 1982 med Rolv Wesenlund
*Over grensen (film) – en norsk spillefilm fra 1987 (inspirert av *Feldmann-saken*)
*Over grensen (skuespill) – et norsk skuespill som hadde teaterpremiere i 2008
*Over grensen (bok) – en norsk barnebok fra 2012, skrevet av Maja Lunde
Argentina under Panamerikanske leker 1955

**Argentina under Panamerikanske leker 1955**. Argentina deltok i de andre Panamerikanske leker som ble arrangert i Mexico by mellom 12. og 26. mars 1955. Argentina ble nest beste nasjon med tjuesju gull-, trettien sølv og femten bronsemedaljer.

## Medaljer

## Medaljevinnerne

## Referanser
Inger Torun Klosbøle

**Inger Torun Klosbøle** (født 11. februar 1963) er tidligere ordfører i Nord-Aurdal kommune i Oppland for Arbeiderpartiet fra 2011 til 2019. Hun er kommunens første kvinnelige ordfører, og kommunens andre ordfører fra Arbeiderpartiet.

## Referanser
Landesbank Berlin

**Landesbank Berlin AG (LBB)** er en fullskala bank med hovedkontor i Berlin. Morselskapet Landesbank Berlin Holding AG er et børsnotert selskap og eier hundre prosent av aksjene. Den historiske kjerne i LBB er Berliner Sparkasse med røtter tilbake til 1818. Berliner Sparkasse ble delt i under Berlins deling. Landesbank Berlin ble etablert i 1990, to dager før gjenforeningen av Tyskland 1. oktober 1990. Banken sysselsetter mer enn 6 000 mennesker i Berlin.

## Eksterne lenker
*
Chile under Panamerikanske leker 1955

**Chile under Panamerikanske leker 1955** kom på fjerdeplass med fire gull-, sju sølv- og tretten bronsemedaljer. Chile deltok i de andre Panamerikanske leker som ble arrangert i Mexico by mellom 12. og 26. mars 1955.

## Medaljer

## Medaljevinnerne

## Referanser
Eisenbahn-Revue International

***Eisenbahn-Revue International*** (ofte forkortet **ERI**) er et sveitsisk fagtidsskrift for jernbane som har blitt publisert siden 1994. Tidsskriftet blir gitt ut av forlaget Minirex i Luzern og fokuserer hovedsakelig på jernbanetransport i Europa. Hvert år utkommer om lag 11 utgaver.

Forlaget Minirex har også gitt ut jernbanetidsskriftet *[[Schweizer Eisenbahn-Revue]]* siden 1978, *[[Eisenbahn Österreich]]* siden 1995,  *Railway Update* siden 2006 og *Schienenverkehr aktuell* siden 2010. Innholdet i disse tidsskriftene er til tider ganske likt.

Tidsskriftet *Eisenbahn Österreich* har blitt publisert av et annet forlag siden 1959.

*Eisenbahn-Revue International* ble først utgitt i januar 1994, i begynnelsen med seks utgaver per år.

I 1995 og 1996 ble det publisert tilsammen 18 utgaver, og i 1997 ti utgaver.

## Referanser


## Eksterne lenker
* Forlaget Minirex
Colombia under Panamerikanske leker 1955

**Colombia under Panamerikanske leker 1955**. Colombia deltok i de andre Panamerikanske leker som ble arrangert i Mexico by mellom 12. og 26. mars 1955. Colombia kom på åttendeplass med to gull-, tre sølv og en bronsemedalje.

## Medaljer

## Medaljevinnerne

## Referanser
Kaiser’s Tengelmann

**Kaiser’s Tengelmann GmbH** med hovedkontor i Mülheim an der Ruhr er en tysk supermarkedskjede som tilhører Tengelmanngruppen.

Virksomheten har mer enn 550 filialer i tre regioner av Tyskland og har ca 17 000 ansatte. I Berlin og omegn og i Nordrhein-Westfalen driver den supermarkeder under profilen *Kaiser's*, i München og Oberbayern og i Mülheim an der Ruhr drives butikkene under navnet *Tengelmann*.
## Eksterne lenker
* 
* Kart over Kaiser's Tengelmann filialer i Tyskland Dato: oktober 2016
Cuba under Panamerikanske leker 1955

**Cuba under Panamerikanske leker 1955**. Cuba deltok i de andre Panamerikanske leker som ble arrangert i Mexico by mellom 12. og 26. mars 1955. Cuba kom på niendeplass med en gull-, seks sølv og seks bronsemedaljer.

## Medaljer

## Medaljevinnerne

## Referanser
Canada under Panamerikanske leker 1955

**Canada under Panamerikanske leker 1955**. Canada deltok i de andre Panamerikanske leker som ble arrangert i Mexico by mellom 12. og 26. mars 1955. Det var først gangen som Canada deltok i de Panamerikanske leker, de kom på tiendeplass med fire gull- fire sølv og tre bronsemedaljer.

## Medaljer

## Medaljevinnerne

## Referanser
Norrköping sentralstasjon

**Norrköping sentralstasjon** er en jernbanestasjon i Norrköping kommune i Sverige. Den blir betjent av SJ mellom Stockholm og Malmö og videre til København og Odense i Danmark, og av svensk regionaltrafikk. 

Stasjonen er bygd i såkalt *herregårdsstil* og ble vernet som statlig bygningsminne 2001. Da stasjonen skulle bygges ble det også vedtatt en ny byplan. Det ble anlagt en park rundt stasjonen  som skulle være et vakkert blikkpunkt for de reisende, men også fungere som beskyttelse mot brannfare fra stasjonsområdet med gnistregn fra togene  som kunne antenne trebebyggelsen i nærheten. Parken har i dag navnet Karl Johans park. 

|}

## Eksterne lenker
* 
* Historiskt om Östra stambanan
* Sveriges Järnvägsstationer avsnitt N
Metro AG

**Metro AG** som i offentligheten også er kjent under navnet Metro Group er et tysk holdingselskap for flere grossist- og detaljhandelsirksomheter. Selskapet har hovedkontor i Düsseldorf. Gruppen hadde i 2010 virksomheter i 33 land og 258 029 ansatte, hvorav 94 426 i Tyskland. Metro AGs virksomheter omsatte i 2010 for 67,3 milliarder euro. 

## Referanser


## Eksterne lenker
*
Schweizer Eisenbahn-Revue

***Schweizer Eisenbahn-Revue*** (ofte forkortet **SER**) er et sveitsisk fagtidsskrift for jernbane.

Siden 1978 har SER publisert månedlige artikler som blir skrevet av fagpersoner fra jernbaneindustrien. Hvert nummer består av fire deler: reportasjer fra Sveits, reportasjer fra andre europeiske land, internasjonale reportasjer og en rekke artikler som dekker samtidige emner over to sider. Den redaksjonelle linjen er ofte kritisk til de sveitsiske statsbaner og myndighetene.

SER blir gitt ut av *Minirex AG*, et Lucerne-basert forlag som utgir bøker om jernbane. Minirex-eieren Walter von Andrian er redaktør for SER. Minirex gir også ut tre søsterpublikasjoner til SER, som deler noe av dets innhold: *Eisenbahn Österreich* og *Schienenverkehr aktuell*, som begge dekker Østerrike, *Eisenbahn-Revue International*, som fokuserer på internasjonale emner, samt *Railway Update*, en engelskspråklig publikasjon som utkommer hver annen måned.

## Referanser
Laelianus

**Ulpius Cornelius Laelianus** var en opprører mot Postumus, som var keiser i Det galliske riket. Hans opprør varte fra omkring sen februar til tidlig juni 269.

## Biografi
Man har få opplysninger om Laelianus. Navnet Ulpius er kjent fra den hispansk-romerske Ulpii-familien som også omfattet den romerske keiser Trajan, og han kan ha vært i slekt med ham. Dette støttes av funn av aureus-gullmynter fra hans tid med avbildning av Hispania. Det kan også forklare alliansen mellom Hispania og keiser Klaudius II etter Laelanius' død.

Laelanius erklærte seg som keiser av Moguntiacum, det nåværende Maintz i Tyskland i februar/mars 269 etter å ha stanset en germansk invasjon. Hans stilling er ikke kjent, men han er antatt å ha vært en ledende offiser under Postumus. Laelianus representerte en stor trussel mot Postumus på grunn av de to legionene han kommanderte; *Primigenia* i Moguntiacum og Legio VIII Augusta i Argentoratum (Strasbourg). På tross av dette varte hans opprør i bare to måneder før det ble slått ned og 
han selv henrettet - enten av hans egne soldater eller av Postumus' styrker etter en beleiring av Laelianus' hovedkvarter. Beleiringen av Moguntiacum ble også fatal for Postumus. Det er sagt at han ble drept da han nektet sine soldater å plyndre byen etter overgivelsen.

Laelanius (med det latiniserte navnet Lollianus) er listet opp blant de «tredve tyranner» i Historia Augusta.

## Referanser


## Eksterne lenker
* Aurelius Victor, ''Liber de Caesaribus''
* Eutropius, ''Brevarium'', Book 9
* *[[Historia Augusta]]*, The Thirty Tyrants
Berliner Stadtreinigung

**Berliner Stadtreinigung (BSR)** er et selskap som driver med avfallshåndering i Berlin. Selskapet hadde 5400 ansatte i 2008 og var dermed det største selskap i sin bransje i EU. BSR ble stiftet i 1951.

## Referanser


## Eksterne lenker
*
Marcus Aurelius Marius

**Marcus Aurelius Marius** var keiser av Det galliske riket i 269 etter at Postumus hadde blitt myrdet i et attentat. Marcus sies å ha regjert bare i to eller tre dager før han også ble myrdet.

## Referanser
Victorinus

**Marcus Piavonius Victorinus** var keiser i Det galliske riket fra 268 to 270 eller 269 til 271. Han fulgte etter den korte regjeringstiden til Marcus Aurelius Marius. Han ble myrdet av en i hæren hvis kone han angivelig hadde forført. Moren til Victorinus, Victoria, satt med makten en tid etterpå, og fikk innsatt neste keiser, Tetricus I.

## Referanser
Mexico under Panamerikanske leker 1955

**Mexico under Panamerikanske leker 1955**. Mexico deltok som vertsnasjon i de andre Panamerikanske leker som ble arrangert i Mexico by mellom 12. og 26. mars 1955. Mexico ble tredje beste nasjon med 17 gull-, 11 sølv og 30 bronsemedaljer.

## Medaljer

## Medaljevinnerne

## Referanser
Eisenbahn Österreich

***Eisenbahn Österreich*** (ofte forkortet **EÖ**) er et tyskspråklig jernbanetidsskrift. Tidsskriftet har blitt utgitt siden 1995 av det Luzern-baserte forlaget Minirex. Historien strekker seg imidlertid lengre tilbake; fra 1948 til 1995 ble Eisenbahn Österreich publisert under navnet ***Eisenbahn***.

Eisenbahn Österreich blir utgitt en gang i måneden. Utgavene blir ofte delt inn i to deler, hvor den ene delen fokuserer på østerrikske temaer mens den andre delen fokuserer på hele Europa, med særlig fokus på Østerrikes naboland. En del av sidene blir også trykket i søstertidsskriftene *[[Schweizer Eisenbahn-Revue]]* og *[[Eisenbahn-Revue International]]*. Utvalgte artikler blir også trykket i det engelskspråklige tidsskriftet *[[Railway Update]]* som utkommer to ganger i måneden.

## Referanser
Puerto Rico under Panamerikanske leker 1955

**Puerto Rico under Panamerikanske leker 1955**. Puerto Rico deltok i de andre Panamerikanske leker som ble arrangert i Mexico by mellom 12. og 26. mars 1955. Puerto Rico kom på fjortendeplass med to søl- og to bronsemedaljer.

## Medaljer

## Medaljevinnerne

## Referanser
Tetricus II

**Caius Pius Esuvius Tetricus**, eller **Tetricus II**, var sønnen til Tetricus I, som var keiser av Det galliske riket (271-274). Han ble medregent med sin far. Årstallet for hans tiltredelse varierer fra 271/272 til 273.

Etter at hans far ble slått og avsatt høsten 274 av keiser Aurelian ble han han og hans far tatt til fange, men keiseren sparte deres liv. Ifølge enkelte kilder beholdt Tetricus II også sin senatortittel.

## Referanser
WISAG

**WISAG Service Holding GmbH & Co. KG.** er en tysk selskapsgruppe med virksomheter i tjenesteytende næringer. Gruppen omsatte i 2008 for 780 millioner euro og hadde samme år 23 300 ansatte fordelt på 120 selskaper. WISAG er konsentrert om tjenesteytende virksomheter knyttet til luftfart, fast eiendom og industri. Gruppens historiske røtter går tilbake til 1965 da Claus Wisser startet med rengjøringsvirksomhet i Frankfurt am Main for å finansiere sine studier.

## Eksterne lenker
*
Venezuela under Panamerikanske leker 1955

**Venezuela under Panamerikanske leker 1955**. Venezuela deltok i de andre Panamerikanske leker som ble arrangert i Mexico by mellom 12. og 26. mars 1955. De kom på sjetteplass med to gull-, fem sølv og elleve bronsemedaljer.

## Medaljer

## Medaljevinnerne

## Referanser
USA under Panamerikanske leker 1955

**USA under Panamerikanske leker 1955**. USA deltok i de andre Panamerikanske leker som ble arrangert i Mexico by mellom 12. og 26. mars 1955. USA ble beste nasjon med åttien gull-, femtiåtte sølv og en trettiåtte bronsemedaljer.

## Medaljer

## Medaljevinnerne

## Referanser
Baseball under Panamerikanske leker 1959

**Baseball under Panamerikanske leker 1959**. Baseball var en av flere sporter som var med i de tredje Panamerikanske leker 1959 som ble arrangert i Chicago i Illinois fra 27. august til 7. september.

## Medaljer

## Eksterne lenker
*  Panamerikanske leker 1959
Yumin

**Yumin** eller **Qagantokay** (kinesisk: 裕民县; pinyin: *Yùmín Xiàn*; uigursk: چاغانتوقاي ناھىيىسى / *Çağantokay Nahiyisi*) er et fylke i prefekturet Tacheng i den autonome region Xinjiang i Folkerepublikken Kina.

Befolkningen var på  innbyggere i 1999.

## Referanser


## Eksterne lenker
* Lokalregjeringens hjemmesider
Seyfert-galakse

**Seyfert-galakser** er en type aktiv galaksekjerne kjennetegnet ved en stjernelignende kjerne og emisjonslinjer fra høy-ionisert materiale med stor fart. Typen ble først identifisert av astronomen Carl Keenan Seyfert.

Seyfert-galakse finnes for det meste i tidlige spiralgalakser (S0, Sa og Sb). Av Seyfert-galaksene finnes det to undertyper; type og type 2. Type 1 har spektrum som ligner på kvasarer og emisjonslinjene fra hydrogen (balmerlinjene) er mye bredere enn andre emisjonslinjer. I spektrum fra type 2 er bredden på emisjonslinjene mer den samme. Det er teorisert at type 2 er en type 1 som blir sett gjennom gjemmende materiale, og målinger av polarisering støtter opp om dette.

## Kilder
* Denne artikkelen baserer seg på artikkelen «Seyfert galaxy» s. 363 i *Phillip's Astronomy Encyclopedia* utgitt i 2002.

## Eksterne lenker
* 
*
Lars Olav Hustad

**Lars Olav Hustad** (født 9. august 1966) er en norsk lokalpolitiker for Høyre. Han var ordfører i Rauma kommune i Møre og Romsdal fra 2011 til 2019. Han er leder for Rauma Høyre fra 2015.

Hustad var lærer av yrke og rektor ved Langmyra Skole i Molde.

Yvonne Wold (SV) overtok som ordfører etter valget i 2019 der SV fikk 23 % av stemmene i Rauma (mot 6 % ved foregående valg) og Høyre gikk tilbake fra 30 % til 21 %.

## Referanser


## Eksterne lenker
*
Hoboksar

**Hoboksar** (kinesisk: 和布克赛尔蒙古自治县; pinyin: *Hébùkèsài'ěr měnggǔ Zìzhìxiàn*; uigursk: قوبۇقسار موڭغۇل ئاپتونوم ناھىيىسى / *Kobuksar Mongğul Aptonom Nahiyisi*) for mongoler er et autonomt fylke i prefekturet Tacheng i den autonome region Xinjiang i Folkerepublikken Kina.

Befolkningen var på  innbyggere i 1999.

## Referanser


## Eksterne lenker
* Lokalregjeringens hjemmesider
Den hellige Dorotheas kapell

**Den hellige Dorotheas kapell** er et privat kapell på Tranøya i Hamarøy.

Kapellet er privat oppført ved den gamle losstasjonen på Tranøy av Vibeke Stavøy og Geir Solli. Kapellet stod ferdig 24. juni 2006, og ble vigslet av biskop Øystein I. Larsen samme sommer. Kapellet er en vakker ramme for bryllup, barnedåp og andre høytidelige seremonier og arrangement. Det er et nydelig stillerom for ettertanke og ro. Kapellet er åpent for borgerlige seremonier og seremonier fra andre trossamfunn.  

Bloggen Vind i håret beskriver godt hvilken betydning kapellet hadde etter 22.juli-terroren. Det blir også brukt av menigheten i sognet til årlige gudstjenester. Utsmykningen er av Norges fremste kirkekunstner, Borgny Svalastog og keramiker Ingun Dahlin .  

Altertavlen er naturen utenfor, Vestfjorden, det monumentale Tilthornet og Lofoten og Vesterålens taggete fjellkjeder. Den naturlige altertavlen "omfavner" også bygdesamfunnet på Tranøy som ligger nedenfor kapellet. I den minimalistiske utformingen er det vinduskorset som er korset foran altertavlen. Kapellet har et elektronisk orgel og 24 sitteplasser inkludert to høyryggede stoler for brudepar. 

I 2021 ble kapellet solgt og fikk nye, lokale eiere. Det er et kapell hvor det er høyt under taket og en raus og inkluderende atmosfære. Slik var også  den hellige Dorothea, ifølge myter og fortellinger. Hun regnes som skytshelgen for ølbryggere, bruder, blomsterhandlere, gartnere, jordmødre og nygifte par. Dorothea ble i middelalderens Danmark regnet for å være en «ekstra» nødhjelper, og ble beskrevet som en særdeles god venn av alminnelige mennesker. De ba henne om hjelp i sin siste stund og hjelp mot fattigdom og ved fødsler.

Ønsker du å besøke kapellet eller bruke det som seremonirom, finn bilder, beskrivelser og kontaktinformasjon på nettsiden  www.villatranen.no  under fanen "Kapellet".

## Referanser
Schenti

**Schenti**, **shendyt** eller **shendoh** var et kort eller nesten knelangt, svøpt lendeklede eller ettersittende skjørt som ble båret av særlig menn i Det gamle Egypt. Hoftekledet ble laget av et tynt, firkantet stykke vevd lintøy. Plagget forekom i litt ulike varianter, men ble vanligvis viklet flere ganger rundt midjen med to ender i kryss foran og festet til et knyttet belte. Etterhvert ble skjørtet lengre og flere kunne bæres over hverandre. Kongelige og andre med høy sosial rang kunne bære helt eller delvis plisserte lendekleder, også med avstivet, pyramideformet frontstykke eller forkle, og dekorert med fargerike anheng foran. Ulike typer lendeskjørt var dominerende inntil kalasiris, en type kjortel, tunika eller sid, ettersittende kjole som ble båret av både menn og kvinner, ble vanlig omkring 1500 f.Kr. etter påvirkning østfra.

## Historikk

 

### Videre utvikling og andre plagg
Også andre plagg ble gradvis mer forseggjort. Under Det mellomste riket ca. 2065-1660 f.Kr. utviklet det seg sakte, men sikkert en kappe som man bar over skuldrene, samlet i en knute på brystet og brukte sammen med skjørtet. Drakten besto etterhvert av flere plagg som endret størrelse og drapering og ble båret sammen eller over hverandre. Det gjelder for eksempel kalasiris, en ettersittende, gjennomsiktig kjortel. Dekorasjonene ble også rikere og mer varierte. Lendekledet kunne være kort eller ankellangt, og flere skjørt kunne være svøpt over hverandre med det korteste innerst. Lin var det vanligste materialet, gjerne vevd til et fint, nesten gjennomsiktig tøy. Seinere ble det også laget korte lendekleder av bomull og tyngre ull.

De fleste egyptere var barhodet, selv om mange også brukte klafter, egyptiske hodekleder, eller var glattbarbert med tunge, svarte parykker. Høye embetsmenn og kongeligheter kunne i tillegg være pyntet med breie, fargerike skulderkrager og annet. Bare prester og konger bar sandaler av papyrus. Resten gikk barbeint. Kvinnene bar lange, slanke, ettersittende skjørt fra anklene opp til brystet under armhulene og festet med skulderbånd. Etterhvert kom lette, sløraktige kapper knyttet på brystet.

File:Ancient Times, Egyptian. - 001 - Costumes of All Nations (1882).JPG|Gammelegyptiske klesdrakter, deriblant ulike typer hoftekleder, framstilt i *Costumes of All Nations* fra 1882
File:Ancient Times, Egyptian. - 002 - Costumes of All Nations (1882).JPG|Gammelegyptiske klesdrakter, deriblant ulike typer hoftekleder, framstilt i *Costumes of All Nations* fra 1882


## Se også
* Kalasiris, ettersittende, gjennomsiktig gammelegyptisk kjortel eller tunika
* Klaft, gammelegyptisk hodetørkle

## Eksterne lenker
* 
* Fashionencyclopedia.com om gammelegyptiske lendekleder
Øst-Timors riksvåpen

**Øst-Timors riksvåpen** ble vedtatt 18. januar 2007 ved lov 02/2007. Riksvåpenet er basert på et design først bruk under landets unilaterale uavhengighetserklæring 28. november 1975. Mottoet i riksvåpenet er portugisisk «*Unidade, Acção, Progresso*» og betyr «Enhet, handling, fremgang».  

## Tidligere riksvåpen
Bjarne Corydon

**Bjarne Fog Corydon** (født 1973) er en dansk næringslivsleder, redaktør og tidligere sosialdemokratisk politiker. 

Han er kandidat i statsvitenskap fra Aarhus Universitet fra 2000. Han har vært stabssjef for den sosialdemokratiske lederen Helle Thorning-Schmidt og sjef for partiets analyse- og informasjonsavdeling på Christiansborg. Han var finansminister i Thorning-Schmidts første og andre regjeringer 2011–2015. I 2011 ble han også valgt til Folketinget fra Sydjyllands storkrets, men satt i regjeringen i hele perioden, og nedla mandatet noen måneder etter at han ble gjenvalgt i 2015.

I 2015 gikk han ut av politikken og til en lederstilling i konsulentselskapet McKinsey. I 2018 ble Corydon sjefredaktør og administrerende direktør i *[[Dagbladet Børsen]]*.

## Referanser


## Eksterne lenker
* 
*
Hammersborg skole (1806–1861)

: *For skolen i Akersgata 73a fra 1901 til 1934, se [[Hammersborg skole]]*
**Hammersborg skole** er en tidligere grunnskole i bydel St. Hanshaugen i Oslo. Skolen ble tatt i bruk som allmue- og fattigskole i 1806. I 1861 ble skolen lagt ned og elevene flyttet til Nordre skole, som nå heter Møllergata skole. 

## Referanser
Khlamys

**Khlamys**, også skrevet *klamys* og *chlamys*, på gammelgresk χλαμύς, også kalt **efaptis** (ἐφαπτίς), var en knelang kappe for menn i det gamle Hellas. Slike kapper ble laget av et firkantet stykke, ofte grovt ulltøy, gjerne kantet med en bord og festet på den venstre skulderen med en fibula (spenne). Den korte, lette kappen ga stor bevegelsesfrihet og ble særlig båret av reisende, jegere, krigere og ryttere. Khlamys kunne bæres over en kort kjortel (khiton) eller alene som eneste plagg.

Kappen var laget av klede eller endog filt av ull og andre dyrehår. Den bar gjenrne dekorasjoner i form av kantebånd eller broderier langs kantene.


File:Tomb scene Petit Palais ADUT00355 n2.jpg|Rytter med khlamys over khiton (underkjortel), høye sandalstøvler, to spyd og petasos (solhatt) hengende på ryggen. Attisk lekythos med hvit bunn, ca. 440–430 f.Kr.
File:Statue Hermes Chiaramonti.jpg|Guden Merkur med khlamys, skålformet petasos, caduceus (merkurstav) og pung. Romersk marmorkopi av gresk Hermes-statue.
Fil:Les Amours de Pâris et d'Hélène (painting by Jacques-Louis David).jpg|Jacques-Louis Davids nyklassisistiske historiemaleri «Paris og Helena» fra 1788 viser Paris, prins fra Troja, og Helena, prinsesse av Sparta, fra gresk mytologi. Paris har reisekappe, frygisk lue og lyre, Helena himation over peplos. Paris' bortførelse av den skjønne Helena utløste trojanerkrigen. 


## Se også
* Himation,  drapert kappe båret av kvinner og menn i oldtidas Hellas

## Referanser

## Eksterne lenker
*
Hammersborg skole

**Hammersborg skole** er en tidligere grunnskole i bydel St. Hanshaugen i Oslo. Skolen ble etablert som Kristiania treaarige kommunale middelskole i 1901. Skolen tok over lokalene til Oslo katedralskole i Akersgata 73a, da den flyttet til Ullevålsveien 31. I 1920 fikk skolen navnet Hammersborg skole. I årene 1932 til 1934 ble skolen avviklet. Byggene ble da overtatt av Akers gymasium og St. Hanshaugen skole. Det huset senere en rekke skoler frem til Forsøksgymnaset flyttet inn i 1967. I 1976 ble det verneverdige bygget revet til store protester og stort politioppbud.

## Referanser




## Eksterne lenker
*
Jim Bogen

**Jim Bogen** (født 11. mai 1947) er en fagbokforfatter, foredragsholder og forsker ved NVE. Han har gitt ut en rekke fagbøker innen emnene erosjon og sedimenttransport. Jim Bogen har vært sentral i utarbeidelsen av en metode for å måle konsentrasjoner av mineraler i vassdrag. Denne metoden ble benyttet i arbeidet ved å lage Geokjemisk Atlas for Norge som han er medforfatter av. Han har også vært bidragsyter i Geokjemisk Atlas for Svalbard, som er del 2 av serien. Jim Bogen er tidligere president av ICCE, den internasjonale kommisjonen for kontinental erosjon.

## Referanser

## Eksterne lenker
*
Prøysen jul og andre juleviser

***Prøysen jul og andre juleviser*** er en musikkassett med Ole Ivars Veteranene, utgitt i .

## Sporliste
### Side A
# «Julekveldsvisa»
# «Genservise»
# «Julestria»
# «Hvit jul»
# «Julepresangen»
# «Det lyser i stille grender»
# «Julekveld i skogen»
### Side B
# «Romjulsdrøm»
# «Sjømannsjul på Hawaii»
# «Kjære pappa»
# «Du og jeg og dompappen»
# «Storebror på sjøen»
# «Rønningsve folket»
# «Juletrefoten»

## Referanser


## Eksterne lenker
*
Regnets rytme

***Regnets rytme*** er en musikkassett med Ole Ivars, utgitt i 1982. Albumet ble tilgjengelig på CD i 2011.

## Sporliste
# «Regnets rytme»
# «Någon att hålla i hand»
# «Lyckliga Henriks polka»
# «Farvel»
# «Nu är det sommar»
# «En prästkrage i min hand»
# «En sådan sommar får vi aldrig mer igjen»
# «Line»
# «Christina från Wilhelmina»
# «Ann Mari»
# «Jag har vandrat mina stigar»
# «En stjernenatt»
# «Da du var min»
# «Börja om från början»

## Eksterne lenker
*
Ole Ivars (MC)

***Ole Ivars*** er en musikkassett med Ole Ivars, utgitt i 1977.

Ylvis gjorde en versjon av «I kjempeform» i 2004 til forestillingen *Ylvis – En konsert*.

## Sporliste
### Side A
# «Där näckrosen blommer»
# «Ta godt vare på min kjære»
# «Randi»
# «Et barn blir født»
# «Ukjent adresse»
# «Spela mera rock»
### Side B
# «I kjempeform»
# «Min drøm om frihet»
# «Carolina Moon»
# «Jeg vil sitte på en sky»
# «Strømmar av drømmar»
# «Jeg vil reise bort»

## Eksterne lenker
*
Changji (Changji)

**Changji** (kinesisk: 昌吉; pinyin: *Chāngjí*; uigursk: سانجى / *Sanci*) er et byfylke i det autonome prefektur Changji i den autonome region Xinjiang i Folkerepublikken Kina.

Fylket hadde   innbyggere i 1999.

Byens fremvekst var en følge av den økte handel langs den såkalte Silkeveien i tidlig asiatisk middelalder. Gamlebyen i Changji er en viktig turistattraksjon.

Det ligger et universitet i byfylket.

## Referanser


## Eksterne lenker
* Lokalregjeringens hjemmesider 
* Kart over Changji 
* Satellittfoto
Per Spelemann og andre svinglåter

***Per Spelemann og andre svinglåter*** er en musikkassett med Ole Ivars, utgitt i 1982.

## Sporliste
### Side A
# «Per Spelemann»
# «Forsvinnende popularitet»
# «En stjernenatt»
# «La Paloma»
# «Lykkeliten»
# «Flickan och hårbåndet»
# «Creolejazz»
### Side B
# «Rockepotpourri»
# «Klarinettpolka»
# «Gårdsmusikanter»
# «Blueberry Hill»
# «Börja om från början»
# «South of the Border»
# «Blue Suede Shoes»
Tizita

**Tizita** er en type sang i etiopisk og eritreisk musikk. Stilarten har blitt sammenlignet med blues.

Azmari-sangere fremfører tizita-musikk. Moderne etiopiske musikere som er kjent for sanger i denne stilen, inkluderer Aster Aweke, Bezawork Asfaw, Teddy Afro og Mahmoud Ahmed.
Jul med Ole Ivars

***Jul med Ole Ivars*** er en musikkassett med Ole Ivars, utgitt i 1982.

## Sporliste
### Side A
# «Julekveldsvisa»
# «På låven sitter nissen»
# «Julepresangen»
# «Musevisa»
# «Romjulsdrøm»
# «Julestria»
# «Julebukk-gløtt»
### Side B
# «Vi tenner våre lykter når det mørkner»
# «Juleregle»
# «Det er juletid»
# «Sjømannsjul på Hawaii»
# «Pappa kom hjem»
# «Bjelleklang»

## Eksterne lenker
*
Teddy Afro

**Teddy Afro** er artistnavnet for **Tewodros Kassahun** (født 14. juli 1976), en etiopisk sanger kjent for å være kritisk til det regjerende partiet Det etiopiske folks revolusjonære demokratiske front (EPRDF). Hans motstand mot regjeringen har ført til juridiske problemer. Ytringsfriheten i Etiopia er meget begrenset og all opposisjon til styresmaktene blir slått hardt ned på. Den styrende etiopiske regjering ikke klart å forhindre fremveksten Teddy Afros popularitet.

## Referanser


## Eksterne lenker
* 
* 
* 
*
Jul med Ole Ivars (1986-MC)

***Jul med Ole Ivars*** er en musikkassett med Ole Ivars, utgitt i 1986.

## Sporliste
### Side A
# «Julekveldsvise»
# «Julekveld i skogen»
# «Julepotpourri»
# «En stall under stjerna»
# «Julepresangen»
# «Vi tenner våre lykter»
### Side B
# «Romjulsdrøm»
# «Julestria»
# «Siste søndag i advent»
# «Juleregle»
# «Det er juletid»
# «Sjømannsjul på Hawaii»
Spanias Grand Prix 2011

**Spanias Grand Prix 2011** (offisielt: *Formula 1 Gran Premio de España Santander 2011*, var et Formel 1-løp som ble arrangert 22. mai 2011 på Circuit de Catalunya i Montmeló, Spania. Dette var den femte runden i Formel 1-sesongen 2011, det 53. Spanias Grand Prix og den 21. gangen løpet ble holdt på Circuit de Catalunya. Løpet ble vunnet av lederen i mesterskapet, Red Bulls Sebastian Vettel etter å ha startet fra andre startposisjon. McLarens Lewis Hamilton kom på andreplass og hans teamkamerat Jenson Button kom på tredje.

## Klassifisering
### Kvalifisering

**Noter til tabellen:**
# Michael Schumacher fikk et problem med sin KERS-enhet i den siste kvalifiseringsomgangen, og han ble tvunget til å avbryte sin eneste tidsrunde i Q3.
# Nick Heidfelds Renault R31 tok fyr under den siste treningsomgangen på lørdag formiddag, med store skader på eksossystemet og gulvet på bilen som resultat. Renaults mekanikere klarte ikke å få bilen reparert i tide til den første kvalifiseringsomgangen, og Heidfeld fikk derfor ikke satt noen tid. Imidlertid, ettersom han hadde vist konkurransedyktige rundetider i treningsomgangene fikk han dispensasjon fra 107%-regelen til å starte løpet, dog fra aller bakerste startposisjon.

### Løpet

## Stillingen i mesterskapene etter løpet

;Førermesterskapet

;Konstruktørmesterskapet

* **Merk**: Kun de øverste fem plasseringene er tatt med for hver av de to mesterskapene.

## Referanser


## Eksterne lenker
*
Anja Coleby

**Anja Coleby** (født 30. september 1971 i Sydney, Australia) er en australsk modell og skuespiller.

## Karriere
Anja Coleby har spilt i mange amerikanske science fiction-serier og australske filmer og TV-serier. Hun var en del av de viktigste karakterene i TV-serien *Flipper* hvor hun spilte Holly Myers i tre sesonger. Hun har senere spilt gjesteroller i australske TV-serien *Water Rats* (1997) og *All Saints* (2002). Hun har også spilt i en episode av TV-serien *The Lost World* (2000) som Hippolita, *[[Farscape]]* (2002) som Ponara, og *[[The Beastmaster|BeastMaster]]* (2001) som Dronning Lyoka.

Coleby har fortsatt å arbeide i australsk fjernsyn, senest for vitenskapsprogrammet *Catalyst*. Hun har også kort modellert for et australsk sportstidsskrift.

## Personlig liv
Anja Coleby er datter av skuespilleren Robert Coleby og søster av skuespiller Conrad Coleby. Hennes far er britisk og hennes mor er svensk.

## Filmografi
* *Space: Above and Beyond* (1995) – Bartley
* *Dating the Enemy* (1996) – Karen Zader
* *[[Home and Away]]* (1998) – Georgie
* *Flipper* (1997) – Holly Myers
* *Water Rats* (1997) – Linda 'Coco' Jones
* *Breakers* (1998) – Crystal
* *Max Knight: Ultra Spy* (2000) – Tyler
* *The Lost World* (2000) – Hippolita
* *BeastMaster* (2001) – Dronning Lyoka
* *The Finder* (2001) – Rebecca Castaldi
* *All Saints* (2002) – Anna Johnson
* *[[Farscape]]* (2002) – Ponara

## Referanser


## Eksterne lenker
*
Tyrkias Grand Prix 2011

**Tyrkias Grand Prix 2011** (offisielt navn: *2011 Formula 1 DHL Turkish Grand Prix*, var et Formel 1-løp som ble arrangert 8. mai 2011 på Istanbul Park i Istanbul, Tyrkia. Dette var den fjerde runden i Formel 1-sesongen 2011. Løpet ble vunnet av lederen i mesterskapet, Red Bulls Sebastian Vettel etter å ha startet fra pole position. Hans teamkamerat Mark Webber kom på andreplass, og Ferraris Fernando Alonso tok den tredje pallplasseringen.

## Klassifisering
### Kvalifisering

**Noter til tabellen:**
# Jérôme d'Ambrosio ble flyttet ned fem plasser på griden, som straff for å ha ignorert gulflagg i området hvor Pastor Maldonado krasjet i den andre treningsomgangen på fredag.
# Kamui Kobayashi fikk ikke satt en tid under kvalifiseringen på grunn av problemer med en bensinpumpe. Imidlertid, ettersom han hadde vist konkurransedyktige rundetider i treningsomgangene fikk han dispensasjon fra 107%-regelen til å starte løpet, dog fra aller bakerste startposisjon.

### Løpet

## Stillingen i mesterskapene etter løpet

;Førermesterskapet

;Konstruktørmesterskapet

* **Merk**: Kun de øverste fem plasseringene er tatt med for hver av de to mesterskapene.

## Referanser


## Eksterne lenker
*
Magne Gausdal

**Magne Gausdal** (1895-1991) var en norsk forfatter fra Arendal. 

Gausdal var født 1895 i Flekkefjord og døde 1991 i Arendal.   Han bodde mesteparten av sitt voksne liv i Arendal.

Magne Gausdal var en forfatter som skrev romaner der temaet var ulike dilemmaer kristne mennesker kan komme i. Han var metodist og en  ettertraktet taler og forkynner i metodistkirkene, ikke bare på Sørlandet, men over store deler av landet, fra Tromsø i nord til Farsund i sør. Han skrev også sangtekster.  Han har skrevet noveller i Illustrert Familieblad og artikler i kristelige blader. 

Magne Gausdal var også handelsreisende. Under krigen ga dette ham anledning til å innhente opplysninger og han ble tilknyttet CHEESE som reisende spion.  

Han var innehaver av firmaet Sørlandsforlaget.  

## Bibliografi
**Du er mannen*, Eget forlag 1944
**Du är den mannen*, Lindblad 1945
**Skyld*, Sørlandsforlaget 1947
**Flugt: En Livsskildring*, 1947
**På flykt*, Hall 1950
**Skuld*, Hall 1951
* *Den evige våren*, Ansgar 1955

## Referanser


## Litteratur
**Sånn var det*, Arendal historielags årbok for 2006
Ild og Vann

***Ild og Vann*** er et musikkalbum med Kåre Virud.

Albumet ble utgitt i 2006 av plateselskapet Phonofile på labelen Bluestown Records. Albumet vant Spellemannprisen 2005 i kategorien Blues.

## Sporliste
#Båsen & jeg
#Daniel
#Faren min og jeg
#Langt inni skauen
#Langt borte
#Julenissen er i by´n
#Hul hånd
#Ballade
#Ned til Mississippi
#Tinga
#Ild og vann

Albumet ble mikset av Marius Bodin Larsen.

## Eksterne lenker
Wilhelm II Land

**Wilhelm II Land** (også *Kaiser Wilhelm II Land* og *Wilhelm II Coast*) er et landområde i Antarktis.

## Geografi
Wilhelm II Land ligger i Øst-Antarktis mellom Princess Elizabeth Land og Queen Mary Land. Området grenser til Davishavet i nord og har en kystlinje på om lag 150 kilometer. Wilhelm II Land strekker seg mellom Cape Penck ved  og Cape Filchner ved .

Området ligger innenfor Australian Antarctic Territory, Australias kravområde i Antarktis.

## Historie
Wilhelm II Lands kyst ble oppdaget 22. februar 1902 av den tyske antarktisekspedisjonen 1901–03 med fartøyet «Gauss», under ledelse av Erich von Drygalski. Området ble navngitt etter Vilhelm II av Tyskland.

Den vestre delen av kysten så langt vest som til Gaussberg ble utforsket i 1912–13 av den australasiatiske antarktisekspedisjonens *Western Base party*.

## Referanser


## Eksterne lenker
* Bilder fra Wilhelm II Land
* Kart over området
Finn Egil Holm

**Finn Egil Holm** (født 1968) er en norsk byråkrat og politiker (FrP) fra Sande i Vestfold som i perioden 6. januar 2012 til 1. mai 2016 var generalsekretær i Fremskrittspartiet etter Geir Mo. Siden 1. mai 2016 har han arbeidet som direktør for kommunikasjon-, strategi- og samfunnskontakt i Vestre Viken helseforetak.

Holm har tidligere vært direktør for strategi- og samfunnskontakt i Vestre Viken helseforetak, fylkesdirektør i Vestfold fylkeskommune og assisterende rådmann i Drammen.

Fra 2019 til 2021 var han styreleder i Strømsgodset Fotball AS. I mars 2024 ble han igjen styreleder i Strømsgodset.

## Referanser


## Eksterne lenker
*
Minnekonsert Marius Bodin Larsen

**Minnekonsert Marius Bodin Larsen** er et norsk musikkalbum med diverse artister.

Albumet ble utgitt 29. mai 2007 i anledningen en minnekonsert som ble holdt på Blå i Oslo for lydtekniker, bassist og musikkprodusent Marius Bodin Larsen, og delt ut gratis til publikum. Artistene på albumet har alle vært knyttet til Larsen på en eller annen måte, via hans arbeid inne musikkbransjen. Albumdesignet er av Harald Solberg. Larsen deltar selv på spor 2 med bandet Intellecto som han var bassist i.

## Sporliste
# Euroboys – «Sleep 'Til Tomorrow» 	5:22 (mikset av Marius Bodin Larsen)	 
# Intellecto – Double Life 	7:33 (bassgitar)	
# Amulet – «Naked Eye» 	3:40 (produsert og mikset av Marius Bodin Larsen)	
# Silver – «Intimate Cussing» 	3:28 (mikset og redigert av Marius Bodin Larsen)
# Low Frequency In Stereo – «Axes» 	3:47 (mikset av Marius Bodin Larsen)	
# Serena Maneesh – «Her Name Is Suicide» 3:43 (mikset av Marius Bodin Larsen)		
# King Midas – «The Strip» 	3:37 (produsert av Marius Bodin Larsen)		
# Dharma – «Boom Boom» 2:49 (mikset av Marius Bodin Larsen)		
# Kåre João – «Too Soon, Too Fast»	3:47 (mikset av Marius Bodin Larsen)		
# Velvet Belly – «Thirst» 	4:14 	
# Kåre & The Cavemen – «Scarborough Fair» 	3:12 	
# Turboneger – «Hi, I Ain't Got No Pulse» 	2:57 	
# Action Jazz – «Control» 4:26 	
# Wholy Martin – «Ride Mule Ride» 	4:15 (mikset av Marius Bodin Larsen)		
# The Loch Ness Mouse – «Swung 2 Lo» 2:50 (mikset av Marius Bodin Larsen)		
# Mats Engen, Trond Mjøen & Anders Møller – «Song In J-Minor» 	3:00 	
# Elvira Nikolaisen – «Egypt Song» 	3:38 (demo innspilt av Marius Bodin Larsen)

## Eksterne lenker
* Discogs – Various – Minnekonsert Marius Bodin Larsen 
* Utelivsguiden - Minnekonsert for Marius Bodin Larsen
Eugen-Richter-Turm

**Eugen-Richter-Turm** (norsk: *Eugen Richter-tårnet*) er et tårn i den tyske byen Hagen til minne om politikeren Eugen Richter. Tårnet ble bygget i 1911, og er sammen med Bismarckturm og Kaiser-Friedrich-Turm ett av tre minnetårn i byen.

## Eksterne lenker
*
Beijingtid

**Beijingtid** (kinesisk: 北京时间), internasjonalt *China Standard Time* (**CST** eller **CNST**), kalles tiden i Kina som følger tidssonen hvis normaltid ligger 8 timer foran UTC, altså UTC+8. 

Etter den kinesiske borgerkrigen i 1949 ble det vedtatt at hele Kina skulle følge én tidssone, selv om landet geografisk strekker seg over fem tidssoner. Sommertid benyttes ikke i Kina, men det ble benyttet mellom 1986 og 1991.

På grunn av sin plassering helt vest i landet, har Xinjiang-regionen av praktiske årsaker valgt å i stedet følge såkalt Ürümqitid eller Xinjiangtid (UTC+6). Selv om dette ikke er offisielt anerkjent, annonseres for eksempel åpningstider, rutetabeller for buss og tog iht. denne tiden.
Åsbieskogen

**Åsbieskogen** er en skog og et turområde i Arendal.

Skogen ligger mellom Bjønnes stadion, Stoa, Klodeborg og Strømmen. Det har flere kulturminner, blant annet går den Vestlandske hovedvei igjennom. Den ble anlagt her av generalveimester Bartolomeus Rummelhoff rundt 1800. Det er et større antall gruver i området da både Solborg gruber og Klodeborg gruber ligger i skogen. Det er også rester etter husmannsplasser fra 1600-tallet. Ole Høiland gjemte seg i en hule i Åsbieskogen i 1822 da han var på rømmen fra politiet. Det er også tyske skyttergraver fra andre verdenskrig helt syd i skogen. 

## Eksterne lenker
* Åsbieskogen infoplakat (PDF-fil)